385 Virga

Virga dicitur beata Virgo. Nam sicut virga habet temeritudinem ne sit dura, rectitudinem ne sit curua, longitudinem ne sit curta, flexibilitatem ne sit rigida. Sicut Maria habet virginitatem sine carnali concupiscentia, Luc. [1:31]: *Concipies et paries filium*. Humilitatem sine superbia, Luc. 1[:48]: *Respexit humilitatem ancillæ suæ*. Habet caritatem sine malicia, Can. 2[:4]: *Ordinavit in me caritatem*. Habet affabilitatem sine pertinacia.

Item, virga media est inter radicem et suum fructum, sic Maria inter humanum genus et Christum. Ideo comparitur Esther que mediatrix erat inter regem et populum suum. Vnde versus:

¶ Plana, plicans, gracilis, mensurans, recta, rotunda.

¶ Percutit atque ligat, cortice tecta latet.

¶ Item, virga potest dici penitentia quia sicut cum virga canes et pueri insolentes corriguntur. Sic penitentia fugat demones et motus cohibet illicitas. Et sicut Moyses quamdiu tenuit virgam in manu fecit mirabilia, [Exod. 17:11], sic quamdiu penitentia obseruatur sed si de manu proiciatur vertitur in colubrum, [Exod. 7:10].

¶ Item, virga potest dici prelatus propter rectitudinem quia debet habere rectam operationem quo ad seipsum, rectam intencionem quo ad Deum, modestam correctionem quo ad proximum, Ysai. 11[:1]: *Egredietur virga de radice Jesse*.

¶ Item, sicut sine sensibili apparicione producit florem et fructum, sic virgo sine virili semine concipit. Vnde Bernardus, *Super missus est*, nec virge integritatem ledit floris emissio, nec virginis pudorem sacri partus edicio. Vnde Ambrosius in *Hexameron*, vultur aliquando concipit sine mare, sed post conceptum querit lapidem in Judea super quem tempore partus sedet et sic parit sine dolore, sic virgo sine mare concipit, sed lapidem querere non oportuit. /f. 121ra/ Quia illum in ventre portauit qui *Est lapis* excissus *de monte sine manibus*, Dan. 2[:34].

¶ Item, virga Moysi reponita est in archa testamenti, Heb. 9[:4]. Quia rigor debet esse in ecclesia ut qui nolunt corrigi sunt puniti. Currus non potest bene dirigi nisi auriga habuerit virga in manu, sic est de nobis qui debemus ad celum dirigi, Psal. [44:7]: *Virga directionis virga regni tui*. Christus misit in discipulos suos in via sine virga, Matt. 10[:10] quia noluit eos portare instrumenta vlcionis secundum Ambrosium. Ira enim hee sunt virge posite in canalibus ante oculos omnium Jacob tempore. Conceptus que varios fetus virtutum producunt, Gen. 30[:40], Ysidorus, *Ethymologiarum* libro 12, capitulo vltimo, quod si carnes vituli verbentur moderate cum virga, consurgent ex eis apes.

¶ Sic si caro lasciuia discrete verberetur, producet opera melliflua, Prou. 22[:15]: *Stultitia* colligabit eum.

De hoc, vide plus supra capitulo [26] Arguere.

Item, Zach. 11[:7]: *Assumpsi mihi duas virgas: unam vocavi Decorem, et alteram Funiculum*, *et paui gregem*. Nam virga discipline et funiculum penitentie intrasunt cuilibet qui debet passere gregem Domini. Ita ut disciplina sit ad alium, funiculus penitentie ad seipsum, pater virga percutit filium quam postmodum proicit in ignem, et filio se seruat hereditatem. Sit Deus hic flagellat suos electos per malos,[[1]](#endnote-1) Ysai. 10[:5]: *Assur! virga furoris mei*. Assurii fuerunt inimici populo Dei, Ysai. 11[:1-2]: *Egredietur virga de radice*, etc. vsque *Spiritus Domini*. Quia virga correctionis habet florem lenitatis, in suo extremo et scorpionem. Hoc flore caruit Roboam qui voluit cedere populum non virga sed scorpionibus, 3 Reg. 12[:14].

1. malos ] *add*.electos per malos F.128. [↑](#endnote-ref-1)